Барање 14-4036/1 од 30.05.2024

,,Дали постои акт на Министерството за труд и социјална политика со кој се определува висината на надоместокот за давање на туѓа помош и нега во домот на повредено лице на кое што му е потребна таква помош од страна на немедицинско лице додека трае лекувањето и рехабилитацијата (во смисла на чл.184 од Закон за облигациони односи)?”

Со Законот за социјална заштита (,,Службен весник на РСМ” бр.104/19, 146/19, 275/19, 302/20, 311/20, 163/21, 294/21, 99/21, 236/22 и 65/23) во член 74, член 75, член 77 и член 78 е уредена услугата во домот помош и нега во домот. Воедно со Правилникот за начинот, обемот на социјални услуги, нормативи и стандарди за давање на социјални услуги помош и нега во домот (Сл. весник на РСМ бр. 268/19; 198/21 и 75/23) се пропишува начинот и обемот на социјалните услуги, нормативите и стандардите за давање на социјалните услуги помош и нега во домот.

Имено, согласно член 75 став 1 од Закон за социјална заштита (,,Службен весник на Република Северна Македонија бр.104/19, 146/19, 275/19, 302/20, 311/20, 163/21, 294/21, 99/21, 236/22 и 65/23) и член 2 од Правилник за начинот и обемот на социјалните услуги, нормативите и стандардите за давање на социјалните услуги помош и нега во домот (,,Службен весник на Република Северна Македонија” бр.268/19, 198/21 и 75/23):

Со услугата помош и нега во домот, се обезбедува помош во вршење основни и инструментални активности од секојдневниот живот до 80 часа месечно, за лица со намален функционален капацитет кои не можат да се грижат за себе, со цел да се оспособи корисникот за само-помош, односно да ја врати, стекне или одржи способноста самиот да се грижи за себе, за да продолжи да живее во сопствениот дом и да води независен живот во заедницата.

Согласно член 3 од Правилник за начинот и обемот на социјалните услуги, нормативите и стандардите за давање на социјалните услуги помош и нега во домот (,,Службен весник на Република Северна Македонија” бр.268/19, 198/21 и 75/23)

**Корисници на услугата помош и нега во домот** се лица со најтешка попреченост, односно комбинирана попреченост со највисок степен, потполно слепи лица, стари лица со навршени 65 години живот и други лица со намален функционален капацитет кои не можат сами да се грижат за себе.

Услугата помош и нега во домот се дава од страна на лиценцирани или овластени даватели на социјални услуги, односно физички лица кои вршат работа во социјална заштита како професионална дејност согласно Законот за социјалната заштита. **Непосредни даватели на услугата помош и нега во домот се негуватели.**

Социјалната услуга помош и нега во домот се дава по претходно поднесено барање до месно надлежниот центар за социјална работа.

Во решението на Центарот со кое се одлучува за користењето на услугата помош и нега во домот, се определува:

- видот на основни и инструментални активности за кои на корисникот му е потребна помош и нега во домот;

- обемот на услугата преку утврден број часови месечно за помош и нега во остварување на основни и инструментални активности во домот на корисникот;

- овластениот давател на услугата.

Во изборот на овластениот давател на услугата, Центарот го зема предвид и мислењето на корисникот.

Услугата помош и нега во домот се обезбедува од страна на:

- јавна установа за социјална заштита која поседува дозвола за давање услуги на помош и нега во домот;

- приватна установа за социјална заштита која поседува дозвола за давање на услуги на помош и нега во домот;

- здружение кое поседува дозвола за давање на услуги на помош и нега во домот.

**Лиценцирани даватели на социјалната услуга помош и нега во домот** во Република Северна Македонија се:

1. Општинска организација на Црвен Крст:

* Струмица
* Кавадарци,
* Демир Хисар,
* Крива Паланка,
* Струга,
* Кичево за Кичево,
* Кичево за Македонски Брод,
* Дебар за Центар Жупа,
* Неготино,
* Охрид,
* Кочани,
* Гевгелија,
* Битола,
* Радовиш,
* Куманово,
* Пробиштип,
* Крушево,

1. Црвен Крст на град Скопје - „НЕГА ЦЕНТАР“
2. Здружение за поддршка и развој „ХУМАНОСТ“ Скопје, за територијата на општина Демир Хисар,
3. Здружение на граѓани „МИЛЕНИУМ“ -с. Слатино, за регион Тетово, Јегуновце, Теарце и Желино,
4. Адвентистички добротворно здружение „АДРА“ – Скопје,
5. ОЈУСЗ "Иван Влашки„ – Берово,
6. Здружение за поддршка и развој „ХУМАНОСТ“ Скопје, за територија на град Скопје,
7. ПУСЗ за стари лица „ОПЕН ХАРТ“ - с. Попчево, Струмица,
8. Здружение на лица со церебрална парализа и други попречености ВЕЛЕС,
9. ХЗППЛПП Бравура Кооператива Делчево,
10. Центар за подобрување на квалитетот на живот на лицата со интелектуална попреченост ПОРАКА НОВА СТРУГА,
11. Здружение за обезбедување социјални услуги СОЦИО Гостивар,
12. Здружение за развој на општествена одговорност и унапредување на квалитет на живот МОЈОТ ПАТ Скопје,
13. Здружение Центар за развој и едукација-Прилеп,
14. Здружение за поддршка на идентификувани и потенцијални ранливи групи „ЖРТВА“- Охрид, ( за општина Пласница ),
15. Здружение Организирана Асоцијација на Младите Гостивар,
16. Здружение за воспитно образовна психо-социјална поддршка В.О.П.С. поддршка-Охрид,
17. Здружение на социјални работи ,,ВЕРА и НАДЕЖ,, Гевгелија,
18. Здружение-Асоцијација за правата на деца и младинци со посебни потреби – Ластовица, Скопје,
19. Здружение за заштита и едукација на деца и млади Роми ПРОГРЕС Скопје,
20. Здружение за рурален развој Локална акциона група Преспа – Ресен.

**Забелешка:** **Извор на податоци**: Регистар на лиценцирани даватели на социјални услуги- Министерство за труд и социјална политика

По однос на второто прашање: ,,Доколку постои таков акт, колку изнесувала висината на надоместокот за туѓа помош и нега во домот по час за немедицинско лице во периодот од:

- 01.01.2019-31.12.2019 година

- 01.01.2020-31.12.2020 година

- 01.01.2021-31.12.2021 година

- 01.01.2022-31.12.2022 година

- 01.01.2023-31.12.2023 година

- Колку изнесува во 2024 година?”

Информираме:

Методологијата за формирање на цените на услугите во зависност од нормативите и стандардите за давање на социјалната услуга („Службен весник на Република Северна Македонија“ бр.264/19) е објавена на ден 20.12.2019 година.

Министерството за труд и социјална политика обезбедува средства за услугата помош и нега во домот по цена од **240 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот и услугите за вон-семејна заштита **за 2020 година** заверена со бр.10-980/1 од 25.12.2019 година, средства за услугата помош и нега во домот по цена од **250 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за дневен престој, за вон-семејна заштита и за стручна помош и поддршка **за 2021 година** заверена со бр.10-8020/1 од 17.12.2020 година, средства за услугата помош и нега во домот по цена од **289 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2022 година** заверена со бр.10-2789/2 од 29.04.2022 година, средства за услугата помош и нега во домот по цена **од 315 денари по час за корисник**, согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2023 година** заверена со бр. 10-8807/1 од 05.12.2022 година, средства за услугата помош и нега во домот по цена од **351 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2024 година** заверена со бр. 10-7867/1 од 07.12.2023 година и Одлука за изменување на Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа за 2024 година заверена со бр.10-320/1 од 10.01.2024 година, пресметани согласно Методологијата за формирање на цените на услугите во зависност од нормативите и стандардите за давање на социјалната услуга („Службен весник на Република Северна Македонија“ бр.264/19).